ปลาคาร์พเอเชียกำลังก่อปัญหาตามลำแม่น้ำ Misssissippi และกำลังจะเข้าไปคุกคามทะเลสาบใหญ่
ขณะนี้ปลาคาร์พเอเชียกำลังก่อปัญหาตามลำแม่น้ำ Misssissippi และกำลังจะเข้าไปคุกคามทะเลสาบใหญ่ด้วย ทุกคนในแถบนั้นเห็นพ้องกันว่า จำเป็นจะต้
ขณะที่อัยการใหญ่ของรัฐมิชิแกนยื่นเรื่องคดีความทางกฏหมาย ขอให้ศาลสูงสุดของสหรัฐสั่งปิดคลองในนครชิคาโกคลองหนึ่งเพื่อกันไม่ให้ปลาคาร์พเอเชียเข้าไปบรรดาอุตสาหกรรมขนส่งทางเรือตามลำคลองนั้นบอกว่าการปิดคลองจะทำให้คนตกงานเป็นจำนวนมาก จะว่าไปแล้วปัญหาการรุกรานของปลาคาร์พเอเชีย(Asian Carp)ตามลำแม่น้ำมิสซิสซิปปีนั้น เป็นเรื่องเศรษฐกิจและสิ่งแวดล้อมโดยแท้ ในด้านหนึ่งเป็นเรื่องของการเสียประโยชน์ของผู้ที่ขนส่งสินค้าทางน้ำผู้แทนกลุ่มผลประโยชน์ของการขนส่งทางน้ำกล่าวว่าถ้าหากรัฐอิลินอยส์ถูกบีบบังคับให้ต้องปิดประตูกั้นน้ำ 2แห่งตามลำคลองชิคาโกเป็นการถาวรแล้ว การขนส่งสินค้าปริมาณมากกว่า 17ล้านตันจะต้องเปลี่ยนไปใช้รถบรรทุกแทนเรือใหญ่ และคนจะตกงานมากมาย Lynne Munch รองประธานกลุ่มผู้ขนส่งทางน้ำอเมริกาส่วนภูมิภาคกล่าวว่าถ้าหากมีการปิดประตูน้ำคลองชิคาโกในปีหน้า บริษัทหนึ่งบอกว่า จะเสียงาน 93 งานและอีกบริษัทหนึ่งบอกว่าจะเสียงานมากกว่า 130 ตำแหน่ง ส่วนอีกด้านหนึ่งก็มีฝ่ายการท่องเที่ยวและอุตสาหกรรมประมง ซึ่งทำรายได้ราว 7,000 ล้านดอลลาร์ ตัวแทนของฝ่ายนี้กล่าวว่าการปล่อยให้ปลาคาร์พเอเชียที่ดุร้ายรุกรานเข้าไปตามลำแม่น้ำมิสซิสซิปปีและล่วงเลยเข้าไปถึงทะสาบใหญ่ทั้งหลายก็จะมีผลกระทบกระเทือนเสียหายถึงการท่องเที่ยวและตกปลาและเป็นอันตรายต่อสัตว์น้ำอื่นๆ ไม่ว่าจะเป็นปลาแซลมอน หรือปลาเทร้าท์ Eric Stuecher เจ้าของยริษัทนำเที่ยวและตกปลา Great Lakes Fishing Charters กล่าวว่า การปล่อยให้ปลาคาร์พเอเชียที่ดุร้ายให้เข้าไปถึงทะเลสาบใหญ่ได้อาจยังผลเสียหายแก่ธุรกิจของเขา และปลาคาร์พเอเชียจะกินปลาและสัตว์น้ำต่างๆที่มีอยู่เดิม ส่วนในแง่ผลต่อธรรมชาติสิ่งแวดล้อมนั้น Marc Gaden แห่งคณะกรรมการการประมงทะเลสาบใหญ่กล่าวว่า ปลาคาร์พเอเชียมีศักยภาพที่จะยังความเสียหายร้ายแรงต่อระบบนิเวศของทะเลสาบใหญ่ของสหรัฐซึ่งตอนนี้ก็มีศัตรูสัตว์น้ำอื่นๆ อยู่มากแล้ว กรรมการการประมงทะเลสาบใหญ่Great LakesFisheries Commission กล่าวว่า มีปลาต่างถิ่นอยู่ราว 180ชนิดในทะเลสาบใหญ่ต่างๆ ของสหรัฐหลายชนิดเข้ามาโดยบังเอิญ และทางหน่วยงานที่รับผิดชอบสามารถควบคุมได้เพียง2 ชนิด ด้วยเหตุนี้ บรรดานักชีววิทยาและนักวิทยาศาสตร์อื่นๆจึงวิตกเป็นห่วงกันมาก เพราะทันทีที่ปลาคาร์พเอเชียสามารถเข้าไปถึงทะเลสาบใหญ่ได้ก็จะเป็นอันตรายต่อสัตว์น้ำอื่นๆ ในทะเลสาบเหล่านั้น ปลาคาร์พเอเชียหรือ Asian เข้ามาในสหรัฐโดยที่ผู้ทำฟาร์มเลี้ยงปลาดุกในภาคใต้นำเข้ามาและหลุดออกจากภาคใต้ไปยังที่อื่น ๆ ในช่วงคริสต์ทศวรรษ 1990 เนื่องจากน้ำท่วม และเริ่มขึ้นเหนือมาเรื่อยๆปลาคาร์พเอเชียเป็นปลาขนาดใหญ่ อาจเติบโตมีขนาดยาวกว่า 1 เมตร และน้ำหนักราว 45กิโลกรัม แล้วยังแพร่พันธุ์ได้รวดเร็วมากอีกด้วย ในบางบริเวณของระบบแม่น้ำมิสซิสซิปปีนั้นหากคิดโดยน้ำหนักแล้ว เป็นปลาคาร์พเอเชียมากกว่า 90 % ของปลาทั้งหมด คณะกรรมการการประมงทะเลสาบใหญ่และนักวิทยาศาสตร์หลายคนจึงเห็นว่า จะต้องปิดประตูน้ำกั้นคลองชิคาโกที่เป็นเส้นทางเชื่อมต่อแม่น้ำใหญ่ต่างๆกับทะเลสาบใหญ่สำหรับการขนส่งทางเรือ มีการถกปัญหานี้กันมา15 ปีแล้วที่จะสร้างสิ่งกีดขวางถาวร เพื่อหยุดยั้งปลาคาร์พเอเชียตัวร้ายไม่ให้โยกย้ายจากระบบหนึ่งไปยังอีกระบบหนึ่ง Eric Gaden กรรมการการประมงทะเลสาบใหญ่กล่าวว่าองค์การหน่วยงานของรัฐบาลที่รับผิดชอบดำเนินงานไม่รวดเร็วเท่าทันการรุกรานของปลาคาร์พและชุมชนในพื้นที่ที่ถูกกระทบกระเทือนไม่มีเวลาที่จะรีรออีกต่อไป รายงานด้านสิ่งแวดล้อมนี้ได้รับความสนับสนุนจากมูลนิธิ Joyce และมูลนิธิ GreatLakes Fisheries Trust